Lav et referat af nedenstående tekst:

Tekst:
Jens Chr. Kjærgaard fra Mors er en af de første på Grenen i dag på udkig efter den sjældne fugl, som normalt holder til i det vestlige USA og Canada. - Det er stort. Det er første gang nogensinden, at den er set i Danmark, og det er også sjældent i Europa. Der kan nemt komme folk fra udlandet de kommende dage for at se den, siger Jens Chr. Kjærgaard. I dag er der fuglekiggere fra København og det meste af Jylland på stranden i Skagen med deres kikkert og kamera. Hans Pinstrup fra Horsens har brugt 3 1/2 time på at komme til Skagen. - Det er rigtig stort. Jeg hørte om den i går. Fuglen er fløjet forkert og er kommet ud af kurs, siger Hans Pinstrup. De mange fuglekiggere ved Grenen får alle gode billeder og udsyn til Stillehavslommeren. Fuglen opholder sig i vandet bare 100 meter fra kysten, hvor den jager fisk i vandet. - Den ligger fint derude, og pludselig er den væk, når den dykker under vandet, siger Hans Pinstrup. Hvor længe Stillehavslommeren bliver i Skagen vil ikke gætte på. I morgen kommer der et vejrskifte, og det kan få Stillehavslommeren til at flyve fra Skagen igen.

Referat:
Udstyret med store kikkerter og kameraer gik mange fuglekiggere i dag mod Danmarks nordligste punkt - Grenen - på udkig efter Stillehavslommeren, som i går for første gang nogensinde blev spottet i Skagen og Danmark.